Sumata di tmedyazt timawit, asentel n yinig yettas-d s sin leṣwat: ṣṣut n win yunagen, ṣṣut n uɣrib i d-iḥekkun ɣef teqseḥ n tudert i yettidir deg yinig d lemḥani i iεeddan fell-as; d ṣṣut n wid i yeqqimen di tmurt (tawacult n yiminig)29. Ṣṣut-agi wis sin, sumata, n tlawin. Tikwal d tayemmat i yessefrayen ɣef lɣiba n mmi-s d tujjma n wudem-is. Tikwal, d tameṭṭut-is, i d-iḥekkun ɣef lfiraq d yiseggasen i tesεedda, tettraǧǧu tuɣalin n uɣrib. Di tmedyazt timawit, aṭas n yisefra i nettaf ɣef wannect-a. Dɣa 24 Mouloud Mammeri, Les isefra de Si Mohend, Maspero, Paris, 1969, p.456.